Raw (foto)

Raw (engelsk for rå) er en fellesbetegnelse for filformater som kan benyttes ved digital fotografering. En billedfil av raw-format er ikke prosessert og således ikke klar til å bli trykket eller redigert. Raw-filer må etterbehandles i kameraet, eller på en datamaskin, med en raw-konverterer, og lagres i et annet filformat som TIFF, JPG eller PNG.

Det vanlige er at et digitalkamera produserer JPG-filer som er komprimert, og har automatisk fått justert både hvitbalanse, fargemetting og kontrast. 

Karakteristisk for raw-filer er at de ikke er bearbeidet eller endret av kameraets innebygde billedbehandlingsprogram. For de som selv ønsker å ha kontroll over bildenes egenskaper og kvalitet, er raw-filer formatet som er best egnet for digital etterbehandling. Bildene framstår, i rå form, avhengig av hvordan kameraets sensorer fanger opp farge og lys. Det er dusinvis av ulike raw-filer (formater) i bruk, avhengig av type utstyr, som kameraer og filmskannere«Decoding raw digital photos in Linux» , Cybercom, og produsent av utstyr.

 «Digitale negativer» 
Raw-filer kalles tidvis for digitale «negativer» ettersom de har samme rolle som negativer i tidligere fotografering med film: det vil si negativer i den mening at det ikke er direkte anvendelig som et bilde, men har likevel all informasjon som er nødvendig for å opprette et bilde. Likeledes er prosessen med å konvertere et raw-format, til et tilgjengelig synbart format, analogt med tidligere tiders mørkeromsarbeid hvor fotografisk film ble omdannet til papirkopier. Prosessen med å konvertere et raw-format er å foreta en rekke valg angående hvitbalanse, farger og kontrast for å ende opp med det ferdige bilde. Tilsvarende som med negativer er raw-filene originaler hvor man kan gjenta prosessen med andre valg, om ønskelig.

 Fordeler ved raw 
 Ikke noe kvalitetstap pga. kameraets behandling av bildet.
 Større fleksibilitet ved etterbehandling av bildet.
 Store muligheter for at framtidige konverteringsverktøy vil få frem enda bedre kvalitet av bildet, etter behandling.

 Ulemper ved raw 
 Filene er langt større enn komprimerte; opptil seks ganger større enn en JPG-fil.
 Ingen standard behandlings/konverterings-prosess. Hver enkelt produsent og kameramodell har egne innfallsvinkler for å tolke en raw-fil.

 Fabrikanter og respektive fil-endelser 
 Fabrikant  Fil-endelse Adobe  .dng Arri Alexa  .ari Canon  .crw .cr2 Casio  .bay Epson  .erf Fuji  .raf Hasselblad  .3fr Hasselblad, Imacon  .fff Kodak  .dcs .dcr .drf .k25 .kdc Leaf  .mos Leica  .raw .rwl .dng Logitech  .pxn Mamiya  .mef Minolta, Konica Minolta  .mrw Minolta, Agfa  .mdc Nikon  .nef .nrw Olympus  .orf Panasonic  .raw .rw2 Pentax  .ptx .pef Phase One  .cap .iiq .eip RED Digital Cinema  .r3d Samsung  .srw Sigma  .x3f Sony  .arw .srf .sr2

 Referanser 

 Eksterne lenker 
 Adobe: «Understanding Raw Files» (PDF); forstå raw-filer, hvordan kameraets sensor behandler raw-filer
 Open RAW var en arbeidsgruppe for fotografer, programmerere og andre som ønsket å fremme en åpen dokumentering av digitale kameras raw-fil
 Atkins, Bob: «Raw, JPEG, and TIFF»; sammenligning mellom vanlige billedformater
 Coupe, Adam: «The benefits of shooting in RAW»; fordelene med å fotografere med raw-filer
 Goldstein, Jim M.: «RAW vs JPEG: Is Shooting RAW Format for Me?»; Raw eller JPEG, hva er riktig?
 «Basic Photography lesson in Camera Raw», grunnleggende leksjon om raw-formatet, fordeler og ulemper

Kategori:Digital fotografi
Kategori:Filformater